text: Kender du denne mand - så hører politiet gerne fra dig
  06 januar 2016 kl. 15.27
  En ung mand truede sig tirsdag aften til 6000 kr. i Dagli`Brugsen i Årre vest for Esbjerg. 
  Manden kom ind i forretningen med en pistol i bukselinningen klokken cirka 19.17, og truede sig til pengene.
  Syd- og Sønderjyllands Politi har udsendt billede af gerningsmanden, og vil meget gerne høre fra borgere, der evt. ved noget.
  Han beskrives som:
  Ca. 25 år, ca. 175 cm høj og almindelig til spinkel af bygning. Han var iført en sort regnjakke med hætten trukket op over hovedet og blå/grå jeans.
  Mener du at vide, hvem han er, eller har du andre informationer, der kan hjælpe, skal du ringe til lokalpolitiet i Varde på telefon 1-1-4.
  Hvem er røveren fra Dagli` Brugsen i Årre? Se tre fotos #politidk https://t.co/lPWjmFKA7H pic.twitter.com/J73swSisKg
  
  